دونیا سندن کیملر کئچدی
»ادبیات سئونلر گروهو«
تاسسوفلهلرله عزیز دوستوموز آذربایجان خالقینین موباریز اوغلو یازیچی، مترجم اوستاد ولی رحیمزاده بیزدن آیریلدی.
ولی رحیمزاده ۱۳۱۰نجو ایلده اهرده موباریز بیر عاییلهده دونیایا گؤز آچدی. اوستادین گنج یاشلاری آذربایجان خالقینین طالعینده پارلاق بیر اولدوز کیمیپارلایان ۲۱ آذر نهضتی ایله اوست اوسته دوشدو. ۱۶ یاشیندان بو نهضته قوشولدو و بو سببدن ۱۳۲۵نجی ایلدن ۱۳۲۷نجی ایله قدهر خرم آبادین بدرآبادینا سورگون ائدیلیر.
اوستاد ولی رحیم زاده بوتون عؤمرونو یورولمادان اوز خالقینین سعادتی اوغروندا صرف ائلدی. ۱۳۴۹نجی ایلدن وطندن کؤچمک مجبوریتینده قالدی. ۲۴ ایل غوربتده یاشایان ولی رحیمزاده ۱۳۷۴نجی ایلده وطنه قاییدیر و ادبی مدنی ایشلرله مشغول اولور.
خالقیمیزین سئویملی اوغلوندان بیزه یادیگار قالان اثرلر:
چاپ اولموشلار:
۱- ایکی جیلدلیک آذربایجان عاشیقلاری وائل شاعیرلری – اهلیمان آخوندوفون اثرینین کؤچورمهسی- نشر دنیای نو – ۱۳۹۰
چاپا حاضیرلانانلار:
۱- شیخ محمد خیابانینین تاریخی رومانی – عباس پناهی ماکوئینین اثرینین فاسجایا ترجومهسی
۲- ستارخان ۳ جیلدلیک تاریخی رومانی – عباس پناهی ماکویینین اثرینین فارسجایا ترجومهسی
۳- اؤلولر- جلیل محمدقلیزادنین اثرینین فارسجایا ترجومهسی
۴- آتالار سؤزی- ابولقاسم حسینزادهنین اثرینین فارسجایا ترجومهسی
۵- تاریخ تئاتر تبریز- الهام رحیملینین اثرینین فارسجایا ترجومهسی
۶- بایاتیلار توپلوسو
۷- سالهای بیم و امید (یادماندههای تبعید) – خاطرات شخصی
ادبیات سئونلر گروهو بو آجی ایتگینی رحیمزاده عاییلهلرینه، اوستادین یولداشلارینا، قلمداشلارینا، قوهوم -اقرباسی خصوصی ایله حیات یولداشی مهری خانیما باش ساغلیغی وئریر.
»ادبیات سئونلر گروهو«
۱۳۹۶/۱۱/۲۰
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab unk